CELEX: 32013D0633
Language: sk
Date: 2013-10-30 00:00:00
Title: 2013/633/EÚ: Rozhodnutie Komisie z  30. októbra 2013 , ktorým sa mení rozhodnutie 2007/742/ES s cieľom predĺžiť platnosť ekologických kritérií udeľovania environmentálnej značky EÚ pre tepelné čerpadlá poháňané elektrinou alebo plynom a pre plynové absorpčné tepelné čerpadlá [oznámené pod číslom C(2013) 7154]  Text s významom pre EHP

1.11.2013   
            
            
               SK
            
            
               Úradný vestník Európskej únie
            
            
               L 292/18
            
         ROZHODNUTIE KOMISIE
   z 30. októbra 2013,
   ktorým sa mení rozhodnutie 2007/742/ES s cieľom predĺžiť platnosť ekologických kritérií udeľovania environmentálnej značky EÚ pre tepelné čerpadlá poháňané elektrinou alebo plynom a pre plynové absorpčné tepelné čerpadlá
   [oznámené pod číslom C(2013) 7154]
   (Text s významom pre EHP)
   (2013/633/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 3 písm. c),
   po porade s Výborom Európskej únie pre environmentálne označovanie,
   keďže:
   
               (1)
            
            
               Platnosť rozhodnutia Komisie 2007/742/ES (2) sa skončí 31. decembra 2013.
            
         
               (2)
            
            
               Bolo vykonané hodnotenie s cieľom vyhodnotiť relevantnosť a vhodnosť súčasných ekologických kritérií, ako aj súvisiacich požiadaviek na posudzovanie a overovanie stanovených v uvedenom rozhodnutí. Vzhľadom na stupeň procesu revízie uvedeného rozhodnutia je vhodné predĺžiť obdobie platnosti ekologických kritérií a súvisiacich požiadaviek na posudzovanie a overovanie, ktoré sa v ňom stanovujú. Obdobie platnosti ekologických kritérií a súvisiacich požiadaviek na posudzovanie a overovanie stanovených v rozhodnutí 2007/742/ES by sa malo predĺžiť do 31. októbra 2014.
            
         
               (3)
            
            
               Rozhodnutie 2007/742/ES by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010,
            
         PRIJALA TOTO ROZHODNUTIE:
   Článok 1
   Článok 4 rozhodnutia 2007/742/ES sa nahrádza takto:
   
      „Článok 4
      Ekologické kritériá pre skupinu výrobkov ‚tepelné čerpadlá poháňané elektrinou alebo plynom a plynové absorpčné tepelné čerpadlá‘, ako aj súvisiace požiadavky na posudzovanie a overovanie platia do 31. októbra 2014.“
   
   Článok 2
   Toto rozhodnutie je určené členským štátom.
   
      V Bruseli 30. októbra 2013
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 27, 30.1.2010, s. 1.
   
      (2)  Rozhodnutie Komisie 2007/742/ES z 9. novembra 2007, ktorým sa ustanovujú ekologické kritériá udeľovania environmentálnej značky Spoločenstva pre tepelné čerpadlá poháňané elektrinou alebo plynom a pre plynové absorpčné tepelné čerpadlá (Ú. v. EÚ L 301, 20.11.2007, s. 14).